Darko Cvijetić

**Darko Cvijetić** (Ljubija Rudnik, 11. januar 1968) jeste bosanskohercegovački pisac, režiser i dramaturg.

## Biografija 
Rođen je  11. januara 1968. godine u prijedorskom naselju Ljubija Rudnik, Jugoslavija (danas Bosna i Hercegovina, Republika Srpska).

Piše pjesme i kratke priče, režiser je i dramaturg u Pozorištu Prijedor, kolumnist sarajevskog portala “Žurnal”. Njegove pjesme i romani su prevođeni na: francuski, engleski, njemački, slovenski, hebrejski, albanski, mađarski, poljski, makedonski i jidiš. Knjige objavljuje u Ljubljani, Zagrebu, Sarajevu, Beogradu, Banja Luci, Zenici, Skoplju, Hamburgu, Gdanjsku, Varšavi, Padovi, Tel Avivu, Mariboru. Uređivao je književni blog  "Hypomnemata".

Filozofiju vrtlarstva – etike, monoteističku teologiju i teatrologiju izučio na privatnom studiju kod Majstora Leona Weissa.

Član je  Društva pisaca Bosne i Hercegovine i Hrvatskog društva pisaca.

Potpisnik je “Deklaracije o zajedničkom jeziku
” pod rednim brojem 36

## Objavljena djela 
* *Noćni Gorbačov*, pjesme, 1990, Pegaz, Beograd;
* *Himenica*,  pjesme, 1996, Raskršća, Beograd;
* *Manifest Mlade Bosne*, 2000, kratke priče, Prometej, Novi Sad
* *Passport for Sforland*, 2004, pjesme, Udruženje književnika RS, Banja Luka
* *Masovne razglednice iz Bosne*, 2012, Besjeda, Banja Luka, Pozorište Prijedor
* *Konopci s otiskom vrata*, 2013, Centar za kritičku misao, Mostar
* *Mali ekshumatorski eseji*, 2015, Zadužbina „Petar Kočić“,Banja Luka – Beograd
* *Emotikoni u Viberu*, 2016, Samouprava, Sarajevo
* *Paraolimpijske himne*, 2017, dvojezično, Poiesis, Ljubljana
* *Ježene kožice*, 2017. Vrijeme, Zenica
* *Schindlerov lift*, 2018. roman, Buybook,
* *Snijeg je dobro pazio da ne padne*, 2019. V.B.Z., Zagreb
* *Što na podu spavaš*, 2020, roman, Buybook, Sarajevo 
* *Noćna straža*, 2021, kratke priče, Buybook, Zagreb/Sarajevo 
* *Nakupine straha*, 2023, sabrane pjesme, Buybook, Zagreb /Sarajevo 
* *Šum, Šumarice*, drama, Spomen-park "Kragujevački oktobar", Kragujevac, 2023.
* *Previše mi to. Osam devojčica*, 2024. roman, Buybook, Zagreb/Sarajevo
* Brojala sam, drama, Kulturni centar Miloš Crnjanski, Novi Sad, 2025. 
* Bilješkarica, dnevnik, Buybook, Zagreb - Sarajevo, 2025.

U antologijama je BiH poezije na makedonskom (Seida Beganović), srpskom (Milenko Stojčić, Milosav Tešić) i francuskom (Tomislav Dretar). Autor je preko 200 radio priča po tekstovima južnoslavenskih autora za “Dramski program Radio Prijedora”. (1990 – 2008)

## Značajnije kazališne režije 
* *Nije čovjek ko ne umre*, Velimir     Stojanović, 1991. godine
* Znakovi, Ivo Andrić, 1991.
* Duplo dno, Goran Stefanovski, 1993.
* *Srpska drama*, Siniša Kovačević,     1995. (Nagrada za najbolju režiju na Festivalu, Kočićeva srpska scena, 1995.)
* *Mandragola*, N.Machiavelli, 1997.     (Nagrada za najbolju režiju na Festivalu Kočićeva srpska scena, 1997.)
* *Galeb*, paviljon 6, po A.P. Čehovu,     2003. (Specijalna nagrada za režiju, Festival Kočićeva srpska scena, 2003.)
* *Na čijoj strani*, Ronald Harwood,     2007. (Nagrada za najbolju režiju na Festivalu Kočićeva srpska scena, 2007.)
* *Kvartet*, Ronald Harwood, 2012.
* *Feničanke*, materijali, autorski     projekat, 2013. (Specijalna nagrada, Sarajevska zima, 2014.)
* *Generacija bez kosti*, autorski     projekat, 2015.
* *Bunar*, Radmila Smiljanić, 2016.     (Nagrada za najbolju režiju na Kazališnim/Pozorišnim igrama BiH, Jajce,     2017.)
* *Sve o ženama*, Miro Gavran, 2017.

## Značajnije kazališne  uloge 
* Andreja Andrejević, Divlje meso, Goran Stefanovski, režija Ahmet Obradović, 1985.
* Rodion Raskoljnikov, *Zločin i kazna*, F.M. Dostojevski, režija Gradimir Gojer, 2007.
* Boris Davidovič Novski, *Grobnica za Borisa Davidoviča*, Danilo Kiš, režija Gradimir Gojer, 2009.
* Estragon, *U očekivanju Godota*, Samuel Beckett, režija Radenko Bilbija, 2003.
* Clow, *Svršetak igre*, Samuel Beckett, režija Dragoljub Mutić, 1989.
* Svetozar Ružičić, *Pokondirena tikva*, Jovan Sterija Popović, režija Radenko Bilbija, 1998.
* dvanaestogodišnji Neven, *Urnebesna tragedija*, Dušan Kovačević, režija Radenko Bilbija, 2006. godine 
* Darko Cvijetić, *Što na podu spavaš*, Darko Cvijetić, režija Kokan Mladenović, 2022.

## Časopisi 
Objavljivao u: *Književna reč* (Beograd), *Literatura* (Ljubljana), *Quorum* (Zagreb), *Split Mind* (Split), *Odjek* (Sarajevo), *Polja* (Novi Sad), *Koraci* (Kragujevac), *Povelja* (Kraljevo), *Reč* (Beograd), *Poezija* (Beograd), *Život* (Sarajevo), *Sarajevske sveske* i druge.
Vodio u više navrata „Dnevnik“ za „Radio Slobodna Europa“, Prag.

## Nagrade i priznanja 
* Dobitnik - Sterijine nagrade (u koautorstvu) za dramatizaciju romana "Što na podu spavaš", na 68. Sterijinom pozorju u Novom Sadu, 2023.
* Dobitnik srednjoeuropske nagrade Ambasador Nove Europe 2025. “Angelus”  “The Literary Prize of Central Europe Angelus 2025.” 
* Dobitnik specijalne nagrade za tekst i izvedbu predstave "Što na podu spavaš" na 10.Tvrđava teatru i Čortanovcima, 2023.
* Dobitnik specijalne nagrade Narodnog pozorišta Sarajevo - piscu, dramaturgu i glumcu u predstavi "Što na podu spavaš", 2023.godine 
* Dobitnik godišnje nagrade Srpskog narodnog pozorišta iz Novog Sada, za predstavu "Što na podu spavaš", 2023.
* Dobitnik nagrade Uglješa Kojadinović, za "Ukupan doprinos teatarskoj umjetnosti", koju dodjeljuje „Glas Srpske“, Banja Luka, 1999. godine.
* Dobitnik nagrade Marko Pavković, za "Ukupan doprinos pozorišnoj umjetnosti u gradu Prijedoru", koju dodijeljuje Pozorište Prijedor, 2005.
* Dobitnik nagrade za režiju, na Kazališnim/Pozorišnim Igrama u Jajcu (Festival profesionalnih kazališta BiH) za režiju predstave „BUNAR“, po tekstu Radmile Smiljanić, u izvedbi POZORIŠTA PRIJEDOR, 2017. god. 
* *Dobitnik nagrade “Zoranov brk” za glumačku bravuru za ulogu Darka Cvijetića u predstavi Što na podu spavaš, po romanu Darka Cvijetića, u režiji Kokana Mladenovića u izvedbi Dramskog kazališta “Gavella” Zagreb, Srpskog narodnog pozorišta Novi Sad i Narodnog pozorišta Sarajevo na “Zoranovim danima” u Zaječaru, listopad, 2022.*
* Dobitnik književne nagrade „Kočićevo pero“ koju dodjeljuje Zadužbina PETAR KOČIĆ, Banja Luka/Beograd, za roman „Schindlerov lift“  – jesen 2019.
* Dobitnik književne nagrade „Fric – Miroslav Krleža“ koju dodjeljuje hrvatski tjednik „Express“, Zagreb, za roman „Schindlerov lift“ 2020.
* Dobitnik književne nagrade "Ćamil Sijarić", Bijelo Polje, za roman "Previše mi to. Osam djevojčica", 2025.
* Dobitnik nagrade za ukupan književni rad „Literarum fundatio“, Fondacije “Idriz Jakupović” za 2018. godinu, Sanski Most/Prijedor, 2019.
* Dobitnik Specijalne nagrade za režiju predstave “Srpska drama”, po tekstu Siniše Kovačevića, u izvedbi POZORIŠTA PRIJEDOR na Festivalu “Zlatna vila” u Prijedoru, 1995.
* Dobitnik nagrade “Amra Prutina” za umjetničku hrabrost, 2021. (Mostarski teatar mladih)
* Dvostruki finalist nagrade Europski pjesnik slobode, koju dodjeljuje Međunarodni književni festival u Gdanjsku (Poljska), 2019/2020 godine, kao 2024. godine
* Počasni je ambasador za kulturu “Bosanskog kulturnog centra” u Prijedoru i koordinator “Odsjeka za knjigu i izdavaštvo”.

## Dramska izvođenja 
Po motivima romana SCHINDLEROV LIFT, u “Kamernom teatar 55”, u Sarajevu, urađena je kazališna predstava u režiji Kokana Mladenovića  (premijera – mart 2021.)

Po motivima romana ŠTO NA PODU SPAVAŠ, u koprodukciji Dramskog kazališta "Gavella", Srpskog narodnog pozorišta Novi Sad i Narodnog pozorišta Sarajevo, urađena je kazališna predstava u režiji Kokana Mladenovića (Beograd), u kojoj lik Darka Cvijetića tumači autor. (premijera - rujan 2022.)

Po motivima drame ŠUM ŠUMARICE, urađena je dramska izvedba u Spomen području Šumarice (Kragujevac) u novembru 2023. u izvedbi Knjaževsko-srpskog teatra iz Kragujevca i produkciji RTS Beograd, u režiji Marka Misirača (premijera, 21.10.2023.)

Po motivima drame Bojala sam iz neobjavljene proze Roman na ruskom, urađena je dramska izvedba u Kulturnoj stanici Svilara i u produkciji Kulturnog centra Miloš Crnjanski, u režiji Igora Pavlovića (premijera, 21.5.2025.)

## Reference 
## Vanjski linkovi 
* Masovne razglednice iz Bosne (učitano 29.09.2017)
* Pisanje je narušavanje univerzuma, vaseljenski incident (učitano 29.09.2017)
* Nama neće biti bolje, mi biološki nećemo dohvatiti bolje (učitano 29.09.2017)
* Pisanje je pokušaj da se krhotine uviju u gazu (učitano 29.09.2017)
* Zločinac je uvijek banalan i običan čovjek (učitano 29.09.2017)
* Stotinu godina ovdje traje natječaj za najuspješniju žrtvu  (učitano 29.09.2017)

Kategorija:Bosanskohercegovački pisci
Kategorija:Rođeni 1968.
Kategorija:Biografije, Prijedor
Kategorija:Članovi P.E.N. Centra Bosne i Hercegovine
Kategorija:Potpisnici Deklaracije o zajedničkom jeziku